PATVIRTINTA

 Vilniaus r. Glitiškių vaikų darželio

 direktoriaus 2020 m. kovo 23 d.

 įsakymu Nr. V 1.3.- 11

**VILNIAUS R. GLITIŠKIŲ VAIKŲ DARŽELIO UGDYMO PROCESO ORGANIZAVIMO NUOTOLINIU BŪDU TVARKOS** **APRAŠAS**

**I. BENDROSIOS NUOSTATOS**

1. Nuotolinio darbo Vilniaus r. Glitiškių vaikų darželio tvarkos aprašas (toliau – Aprašas) nustato ugdymo proceso organizavimą nuotoliniu būdu pagal ikimokyklinio ugdymo programą iki bus atnaujintas įprastas ugdymo procesas.

2. Nuotolinis darbas – tai įprastas darbuotojo darbas, kurį jis gali atlikti ir pagrindinėje darbovietėje, tačiau dėl tam tikrų priežasčių atliekamas kitoje, nutolusioje nuo pagrindinės darbovietės vietoje su darbdaviu suderinta tvarka ir sąlygomis.

3. Apraše vartojamos sąvokas:

Nuotolinis mokymas – tai mokymo forma, kai vaikai nepalaiko betarpiško kontakto su mokytoju, tėvų padedant mokosi iš namų pagal mokytojo nuorodos. Bendravimas ir bendradarbiavimas vyksta informacinių kompiuterinių technologijų (toliau IKT) priemonėmis virtualioje mokymo(si) aplinkoje.

Virtuali mokymo(si) aplinka - tai kompiuterių tinklais ir kitomis IKT pagrįsta informacinė ugdymo sistema, kurioje vyksta mokymosi procesas ir vaikų bei mokytojų sąveika, yra galimybės kurti ir naudoti įvsirius mokymo metodus.

Sinchroninis mokymas – grupės vaikų ir mokytojo dalyvavimas užsiėmimuose per atstumą, tačiau tuo pat metu.

Asinchroninis mokymas – vaiko ir mokytojo darbas skirtingu laiku, bendraujant el. paštu bei kitomis panašiomis priemonėmis.

4. Nuotolinio mokymo(si) tikslai:

4.1. sukurti tinkamas sąlygas mokymuisi karantino metu, esant koronaviruso grėsmei;

4.2. sudaryti sąlygas kiekvienam vaikui gauti ugdymo(si) paslaugas, atitinkačias jo gebėjimus ir poreikius;

4.3. užtikrinti bendravimą bei bendradarbiavimą ugdymo proceso metu realuoju (sinchroniniu) ir/ar nerealuoju (asinchroniniu) laiku;

4.4. diegti modernias, IKT pagrįstas mokymo priemones bei metodus.

**II SKYRIUS**

**NUOTOLINIO MOKYMO(SI) ORGANIZAVIMAS**

5. Vilniaus r. Glitiškių vaikų darželis, remdamasis LR ŠMS ministro 2020-03-16 įsakymu Nr. V-372 rekomendacijų II skyriaus nuostatomis, siekdamas ugdymo procesą organizuoti nuotoliniu būdu:

5.1. įsivertino įstaigos technologines galimybes, turimas skaitmenines priemones, mokytojų kompetenciją, vaikų amžių ir jų aplinkos socialinę ekonominę padėtį, pasirinko nuotolinio mokymosi aplinkas, užtikrinančias skaitmeninio ugdymo turinio pasiekiamumą, bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku nuotoliniam mokymui(si) organizuoti:

 5.1.1. pagrindinį būdą – įstaigos tinklalapį bei papildomas mokymosi aplinkas mokytojo laisvu apsisprendimu: Facebook uždaros grupės.

 5.2. Pagrindinis informavimas ir bendravimas tarp administracijos, pedagogų, ugdytinių tėvų (globėjų, rūpintojų) vyksta per tinklapį, papildomai panaudojamas el. paštas, telefonas.

 5.3. Užduotys turėtų būti pateiktos skaitmeninėse aplinkose su nuorodomis, gali būti panaudota skenuota ar fotografuota didaktinė medžiaga iš papildomų mokymo priemonių.

6. Galimybė dirbti nuotoliniu būdu suteikiama šalių susitarimu pagal darbuotojo prašymą, Pranešimas dėl nuotolinio darbo turi būti suderintas su vaikų darželio direktoriumi (priedas 1; priedas 2).

7. Nuotolinio darbo metu darbuotojas turi būti pasiekiamas jo nurodytu telefonu, o praleidęs skambučius perskambinti ne vėliau kaip per vieną valandą.

 8. Už darbo nuotoliniu būdu rezultatus darbuotojas atsiskaito tiesioginiam vadovui jo nustatytu būdu.

9. Darbuotojas privalo atvykti į darbo vietą, jei pageidaujamą dirbti nuotoliniu būdu dieną yra numatyti posėdžiai, pasitarimai, susitikimai, diskusijos ar kt. renginiai, kuriuose darbuotojo dalyvavimas būtinas. 10. Vaikų darželio direktorius netvirtina darbuotojo prašymo leisti dirbti nuotoliniu būdu arba panaikina leidimą dirbti nuotolinį darbą esant vienai ar kelioms toliau nurodytoms aplinkybėms:

10.1. darbas nuotoliniu būdu daro neigiamą įtaką darbuotojo darbo kokybei;

10.2. darbuotojas netinkamai vykdo savo darbo funkcijas;

10.3. darbuotojui pateikus prašymą panaikinti leidimą dirbti nuotolinį darbą;

10.4. pasikeičia aplinkybės ir nepavyksta suderinti darbuotojo darbo grafiko ( atliekamos funkcijos ir kt.); 10.5.darbuotojas neužtikrina saugių darbo sąlygų, naudojamos netinkamos darbo priemonės;

10.6. darbuotojas neužtikrina duomenų ir informacijos saugumo;

10.7. darbuotojas piktnaudžiauja galimybe dirbti nuotoliniu būdu.

 11. Dirbant IU mokytojo nuotolinį darbą, pašalinių darbų, nesusijusių su ugdomąja veikla, dirbti griežtai draudžiama.

12. Teisę patikrinti, ar darbuotojai, dirbantys nuotolinį darbą, laikosi Taisyklių, turi vaikų darželio direktorius ar jo paskirtas kitas darbuotojas.

**III SKYRIUS**

**BENDROSIOS NUOSTATOS**

13. Ugdymo programoms įgyvendinti mokytojai gali naudoti laisvai prieinamu nacionaliniu skaitmeniniu ugdymo turiniu.

14. Rekomendacijos vaikų darželio IU pedagogams siunčiamos el. paštu.

15. Pratęsus nuotolinio mokymo(si) laikotarpį Rekomendacijos gali būti atnaujintos.

16. Laikinai organizuojant ugdymą nuotoliniu būdu, mokymo sutartys nekeičiamos.

17. Esant tarnybinei būtinybei nuotoliniu būdu dirbantis darbuotojas privalo ne vėliau kaip per pusantros valandos atvykti į savo darbo vietą.

18. Darbuotojui, kuris nesilaiko nuotolinio darbo reikalavimų, nurodytų šiame Apraše, taikoma drausminė atsakomybė Lietuvos Darbo kodekso nustayta tvarka.

**Priedas 1**

**..........................................................................**

**IKIMOKYKLINIO UGDYMO MOKYTOJA**

Vilniaus r. Glitiškių vaikų darželio

Direktoriui

**PRANEŠIMAS**

**DĖL NUOTOLINIO DARBO GRUPĖJE ,,................................“**

2020 m. .................... d.

Glitiškės

 Pranešu, kad karantino metu nuotolinį darbą nuo 2020 m. .............. d. iki 2020-.............. dirbsiu:

Adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

El.paštas/telefonas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Darbai (savaitės veiklos pavadinimas, tikslas, užduotys, atsiskaitymo laikas ir būdas):

*1. Išklausyti minimaliai 2 seminarus ................ – pažymos ar pažymėjimai.*

*2.*

II. Vaizd pamokėlių (10-15 min.) ( Vaizdo pamokėlių tema, data ir laikas, prisijungimo būdas)

Priedas 2

**Ikimokyklinio ugdymo mokytojų dirbant nuotoliniu būdu ataskaita**

|  |  |
| --- | --- |
| Mokytojo vardas, pavardė |  |
| Data |  |
| 1. Savišvieta
 |  |
| 1. Metodinių priemonių rengimas
 |  |
| 1. Naujausios metodinės literatūros skaitymas
 |  |
| 1. Domėjmasis šiuolaikinėmis švietimo inovacijomis ir aktualijomis
 |  |
| 1. Nuotoliniai kvalifikacijos tobulinimo kursai
 |  |